
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 839 

21 Ιουνίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση και συμπλήρωση της υπ’ αριθμ. 150/4.4. 
2005 (ΦΕΚ 453/Β77.4.2005) απόφασης του Πρωθυ¬ 
πουργού με θέμα «Συγκρότηση Διυπουργικής Επι¬ 
τροπής Συντονισμού και Χάραξης Πολιτικής Αναπτυ¬ 


ξιακού Προγραμματισμού 2007-2013». 1 

Ορισμός υπολόγου διαχειριστή. 2 

Τροποποίηση της υπ’ αριθμ. ΔΟΑ/Φ.6.8/18276/25.8. 

2004 υπουργικής απόφασης. 3 

Τροποποίηση του Κανονισμού Εσωτερικής Υπηρεσίας 

του Πρωτοδικείου Μυτιλήνης. 4 

Τροποποίηση του Κανονισμού Εσωτερικής Υπηρεσίας 

του Πρωτοδικείου Καλαμάτας. 5 

Συγκρότηση Επιτροπής για υποβοήθηση των ενεργειών 
για εισαγωγή του Διεθνή Αερολιμένα Αθηνών 
(Δ.Α.Α.) στο χρηματιστήριο. 6 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην υπ’ αριθμ. 3112/30.9.2003 
απόφαση του Γενικού Γραμματέα Περιφέρειας Ανατ. 


Μακεδονίας - Θράκης. 7 

Διόρθωση σφάλματος στην υπ’ αριθμ. 426/18.5.2005 
απόφαση του Γ ενικού Γ ραμματέα Περιφέρειας Ανατ. 
Μακεδονίας - Θράκης. 8 


ΑΠΟΦΑΣΕΙ Σ 

Αριθ. Υ163 (1) 

Τροποποίηση και συμπλήρωση της υπ’ αριθμ. 150/4.4.2005 
(ΦΕΚ 453/Β77.4.2005) απόφασης του Πρωθυπουργού 
με θέμα «Συγκρότηση Διυπουργικής Επιτροπής Συντο¬ 
νισμού και Χάραξης Πολιτικής Αναπτυξιακού Προγραμ¬ 
ματισμού 2007-2013». 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις της παραγράφου 3 του άρθρου 25 και του 
άρθρου 90 του Κώδικα Νομοθεσίας για την Κυβέρνηση και 
τα Κυβερνητικά Όργανα, ο οποίος κυρώθηκε με το άρθρο 
πρώτο του π.δ. «Κωδικοποίηση της νομοθεσίας για την Κυ¬ 
βέρνηση και τα κυβερνητικά όργανα» (ΦΕΚ 98/Α'). 


2. Το π.δ. 178/2000 «Οργανισμόςτου Υπουργείου Εθνικής 
Οικονομίας» (ΦΕΚ 165/Α'). 

3. Το π.δ. 81/2002 «Συγχώνευση των Υπουργείων Εθνικής 
Οικονομίας και Οικονομικών στο Υπουργείο Οικονομίας και 
Οικονομικών» (ΦΕΚ57/Α'). 

4. Το π.δ. 121/2004 «Διορισμός Υπουργών και Υφυπουρ¬ 
γών» (ΦΕΚΑ' 107). 

5. Το ν. 2503/1997 «Διοίκηση, οργάνωση, στελέχωση της 
Περιφέρειας, ρύθμιση θεμάτων για την Τοπική Αυτοδιοίκη¬ 
ση και άλλες διατάξεις» (ΦΕΚ 107/Α'). 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Στην παράγραφο 1 του άρθρου 1 της υπ’ αριθμ. 150/ 
4.4.2005 απόφασης του Πρωθυπουργού «Συγκρότηση Διυ¬ 
πουργικής Επιτροπής Συντονισμού και Χάραξης Πολιτικής 
Αναπτυξιακού Προγραμματισμού 2007-2013» (ΦΕΚ453/Β7 
7.4.2005) απόφαση ς του Πρωθυπουργού προστίθενται νέα 
στοιχεία ε' έως η', ως εξής: 

«ε. Τον Γενικό Γραμματέα Χωροταξίας, Περιβάλλοντος 
και Οικισμού του Υπουργείου Περιβάλλοντος, Χωροταξίας 
και Δημοσίων Έργων. 

στ. Τον Γενικό Γραμματέα Συγχρηματοδοτούμενων Έρ¬ 
γων του Υπουργείου Περιβάλλοντος, Χωροταξίας και Δη¬ 
μοσίων Έργων. 

ζ. Τον Ειδικό Γ ραμματέα για την Κοινωνία της Πληροφο¬ 
ρίας του Υπουργείου Οικονομίας και Οικονομικών. 

η. Τον Ειδικό Γ ραμματέα Ευρωπαϊκής Ένωσης και Κοινο¬ 
τικού Πλαισίου Στήριξης του Υπουργείου Εθνικής Παιδείας 
και Θρησκευμάτων». 

2. Τα στοιχεία ε', στ' και ζ' της τροποποιούμενης από¬ 
φασης αναριθμούνται σε θ', ι' και ια', αντιστοίχως. 

3. Κατά τα λοιπά ισχύει ως έχει η υπ’ αριθμ. 150/4.4.2005 
αρχική απόφασή μας. 

4. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 8 Ιουνίου 2005 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 38 (2) 

Ορισμός υπολόγου διαχειριστή. 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΚΥΒΕΡΝΗΣΕΩΣ 

Έχοντας υπόψη: 

1. Τις διατάξεις του ν. 2362/1995 «Περί Δημοσίου Λογιστι¬ 
κού, ελέγχου των δαπανών του Κράτους και άλλες διατά¬ 
ξεις» (ΦΕΚΑ' 247) και ειδικότερα του άρθρου 54 αυτού. 

2. Τις διατάξεις των άρθρων 5 και 6 του ν. 1299/1982 «Ορ¬ 
γάνωση Υπηρεσιών Πρωθυπουργού» (Α' 129), όπως αυτά 
κωδικοποιήθηκαν και ισχύουν ως άρθρα 32 και 33 του Κώ¬ 
δικα Νομοθεσίας για την Κυβέρνηση και τα Κυβερνητικά 
Όργανα, ο οποίος κυρώθηκε με το άρθρο πρώτο του π.δ. 
63/2005 «Κωδικοποίηση της νομοθεσίας για την Κυβέρνηση 
και τα κυβερνητικά όργανα» (ΦΕΚ Α' 98). 

3. Τις διατάξεις του άρθρου 11 παρ. 2 και 3 του π.δ. 32/ 
2004 «Σύσταση και Οργανισμός της Γενικής Γραμματείας 
της Κυβερνήσεως» (ΦΕΚΑ' 28), όπως αναριθμήθηκε με το 
άρθρο μόνο παρ. 9βπ.δ. 179/2004 «Τροποποίηση του Προ¬ 
εδρικού Διατάγματος 32/2004 “Σύσταση και Οργανισμός 
της Γενικής Γραμματείας της Κυβερνήσεως”» (ΦΕΚΑ' 28) 
και όπως κωδικοποιήθηκε και ισχύει ως άρθρο 83 παρ. 2 και 
3 του Κώδικα Νομοθεσίας για την Κυβέρνηση και τα Κυ¬ 
βερνητικά Όργανα, ο οποίος κυρώθηκε με το άρθρο πρώ¬ 
το του π.δ. 63/2005 «Κωδικοποίηση της νομοθεσίας για την 
Κυβέρνηση και τα κυβερνητικά όργανα» (ΦΕΚ Α'98). 

4. Την υπ’ αριθμ. Υ174/28.3.1996 απόφαση του Πρωθυ¬ 
πουργού και του Υπουργού Οικονομικών «Αναδιάρθρωση 
του Πολιτικού Γραφείου Πρωθυπουργού. Εσωτερική διάρ¬ 
θρωση και σύνθεση σε προσωπικό. Βαθμολογική και μισθο- 
λογική διαβάθμιση των θέσεων» (ΦΕΚ Β' 204). 

5. Την υπ’ αριθμ. ΔΙΔΚ/Φ/18/7723/29.3.1996 απόφαση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάκληση απόφασης μετακίνησης υπαλλήλων 
Γ.Γ.Δ.Α. του ΥΠ.ΕΣ.Δ.Δ.Α. και έγκριση εγκατάστασης του 
Μαργαρίτη Πέτρου ως υπολόγου-διαχειριστή στο Μέγαρο 
Μαξίμου». 

6. Την υπ’ αριθμ. ΔΙΔΚ Φ3/8414/18.5.2005 (ΦΕΚ Β' 129) 
απόφαση του Υπουργού Εσωτερικών, Δημόσιας Διοίκησης 
και Αποκέντρωσης περί «Πράξης αποδοχής παραίτησης 
του Πέτρου Μαργαρίτη». 

7. Την υπ’ αριθμ. 1394/26.5.2004 απόφαση του Γενικού 
Γραμματέα της Κυβερνήσεως (ΦΕΚ Β' 789), με την οποία 
συστήθηκε ειδική επιτροπή για την καταγραφή και την πα¬ 
ραλαβή του υπάρχοντος υλικού, αναλώσιμου και μη των 
υπηρεσιών του Πολιτικού Γραφείου του Πρωθυπουργού. 

8. Την υπ’ αριθμ. Υ43/6.4.2004 απόφαση του Πρωθυ¬ 
πουργού (ΦΕΚ Β' 105), που εκδόθηκε σύμφωνα με τις κεί¬ 
μενες διατάξεις και με την οποία αποσπάσθηκε από 20.3. 
2004 ο Ιωάννης Σγαρδέλης του Κυριάκου, υπάλληλος της 
ΕΤΑΙΡΕΙΑΣ ΥΔΡΕΥΣΕΩΣ ΚΑΙ ΑΠΟΧΕΤΕΥΣΕΩΣ ΠΡΩΤΕΥΟΥ- 
ΣΗΣ Α.Ε. σε θέση μετακλητού υπαλλήλου στο Γ ραφείο Ορ¬ 
γάνωσης και Διοίκησης στο Πολιτικό Γ ραφείο του Πρωθυ¬ 
πουργού με μισθολογικό κλιμάκιο Ιο (κατηγορίαΔΕ). 

9. Την ανάγκη ορισμού ενός υπολόγου διαχειριστή ανα¬ 
λώσιμου και μη υλικού των υπηρεσιών του Πολιτικού Γ ρα¬ 
φείου του Πρωθυπουργού για την εύρυθμη λειτουργία του, 
αποφασίζουμε: 

1. Ορίζουμε τον Ιωάννη Σγαρδέλη του Κυριάκου, υπάλλη¬ 
λο της ΕΥΔΑΠ με σύμβαση εργασίας αορίστου χρόνου με 
βαθμό 5ο του ΜΕΤ 4 κλάδου υπόλογο - διαχειριστή αναλώ¬ 
σιμου και μη υλικού των υπηρεσιών του Πολιτικού Γ ραφεί¬ 
ου του Πρωθυπουργού. 

2. Η παραλαβή από το νέο υπόλογο - διαχειριστή θα γίνει 
από την ημερομηνία υπογραφής της απόφασης αυτής, με 


βάση την απογραφή της ειδικής επιτροπής για την κατα¬ 
γραφή και παραλαβή του υλικού, αναλώσιμου και μη, των 
υπηρεσιών του Πολιτικού Γ ραφείου του Πρωθυπουργού. 

3. Με βάση την έκθεση της αρμόδιας ειδικής επιτροπής 
για το υλικό, αναλώσιμο και μη, που θα βρεθεί κατά την κα¬ 
ταγραφή στο Πολιτικό Γ ραφείο του Πρωθυπουργού, θα συ¬ 
νταχθεί πρακτικό το οποίο θα υπογράφει τόσο από την αρ¬ 
μόδια ειδική επιτροπή όσο και από το νέο υπόλογο - διαχει¬ 
ριστή. 

4. Κατά την παραλαβή θα συνταχθεί πρωτόκολλο πα¬ 
ραλαβής σύμφωνα με τα τηρούμενα στοιχεία των βιβλίων 
διαχείρισης μόνιμου και αναλώσιμου υλικού του οποίου 
αναπόσπαστο μέρος θα αποτελεί το πρακτικό που θα έχει 
συνταχθεί με βάση την έκθεση της αρμόδιας ειδικής επι¬ 
τροπής για το καταγεγραμμένο υλικό στο Πολιτικό Γ ραφείο 
του Πρωθυπουργού, υπογεγραμμένο από το νέο υπόλογο- 
διαχειριστή και θα θεωρηθεί από τον Προϊστάμενο της 
Δ/νσης Οικονομικού. 

5. Αντίγραφο του πρωτοκόλλου αυτού θα υποβληθεί στο 
Τμήμα Διαχείρισης Υλικού της Δ/νσης Οικονομικού. 

6. Από την ημερομηνία εκδόσεως της απόφασης συντα- 
ξιοδότησης παύει να ισχύει η υπ’ αριθμ. ΔΙΟΙΚ/Φ/14/ 
6/37690/15.11.1993 απόφαση του Υπουργού Προεδρίας 
της Κυβερνήσεως με την οποία οριζόταν υπόλογος - δια¬ 
χειριστής αναλώσιμου και μη υλικού των προαναφερο- 
μένων κτιρίων ο μόνιμος υπάλληλος του Υπουργείου Προε¬ 
δρίας της Κυβερνήσεως Πέτρος Μαργαρίτης. 

7. Η απόφαση αυτή ισχύει από την ημερομηνία υπογρα¬ 
φής της. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 15 Ιουνίου 2005 

Ο Γ ενικός Γ ραμματέας της Κυβερνήσεως 
ΑΡΓΥΡΙΟΣ ΚΑΡΡΑΣ 
-♦- 

Αριθ. 30864 (3) 

Τροποποίηση της υπ’ αριθμ. ΔΟΑ/Φ.6.8/18276/25.8.2004 
υπουργικής απόφασης. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Της παραγράφου 18 του άρθρου 18 του ν. 2503/1997 
(ΦΕΚ 107/Α') «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την τοπική αυτοδιοίκηση και 
άλλες διατάξεις». 

β. Της παρ. 3του άρθρου 22του ν.2362/1995 (ΦΕΚ 247 Α') 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις». 

γ. Του άρθρου 27 του ν.2081/1992 (ΦΕΚ 154 Α'), με το 
οποίο προστέθηκε άρθρο 29Α στο ν.1558/1985, όπως αντι- 
καταστάθηκε με το άρθρο 1 του ν. 2469/1997 (ΦΕΚ 38 Α'). 

δ. Του π.δ. 373/1995 (ΦΕΚ 201 /Α') «Συγχώνευση των 
Υπουργείων Προεδρίας της Κυβερνήσεως και Εσωτερικών 
στο Υπουργείο Εσωτερικών, Δημόσιας Διοίκησης και Απο¬ 
κέντρωσης και καθορισμός των αρμοδιοτήτων του». 

2. Την υπ’ αριθμ. ΔΟΑ/Φ.6.8/11516/24.5.2004 (ΦΕΚ 811 
Β') υπουργική απόφαση, όπως ισχύει. 

3. Την υπ’ αριθμ. ΔΟΑ/Φ.6.8/18276/25.8.2004 (ΦΕΚ 1345 
Β') υπουργική απόφαση, όπως ισχύει. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Τροποποιούμε την υπ’ αριθμ. ΔΟΑ/Φ.6.8/18276/25.8. 
2004 απόφαση, η οποία τροποποιήθηκε με τις υπ’ αριθμ. 
59130/22.11.2004, 63771/20.12.2004 και 6747/11.2.2005 
όμοιες της, ως εξής: 

1. Προσθέτουμε δεύτερο εδάφιο στην περίπτωση Γ', ως 
εξής: 

«Επίσης, η Επιτροπή, γιατην καλύτερη διεκπεραίωση του 
έργου της, μπορεί να λειτουργεί και σε υποεπιτροπές, απο- 
τελούμενες από μέλη της, που συγκροτούνται με απόφασή 
της, προκειμένου να παρακολουθεί και να συντονίζει διαρ¬ 
κώς την εξέλιξη επιμέρους τμημάτων του έργου της.» 

2. Αντικαθιστούμε την περίπτωση Δ' ως εξής: 

«Η Επιτροπή οφείλει να ολοκληρώσει το έργο της ως 
30.9.2005.» 

Κατά τα λοιπά ισχύει η υπ’ αριθμ. ΔΟΑ/Φ.6.8/18276/25.8. 
2004 απόφασή μας, όπως τροποποιήθηκε με τις υπ’ αριθμ. 
59130/22.11.2004, 63771/20.12.2004 και 6747/11.2.2005 
όμοιές της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2005 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

Αριθ. 58611 (4) 

Τροποποίηση του Κανονισμού Εσωτερικής Υπηρεσίας του 
Πρωτοδικείου Μυτιλήνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΙΚΑΙΟΣΥΝΗΣ 

Έχοντας υπόψη: 

Τις διατάξεις: 

α)Του άρθρου 17τουν. 1756/1988 «Κώδικας Οργανισμού 
Δικαστηρίων και κατάστασης Δικαστικών Λειτουργών», 
όπως αντικαταστάθηκε από το άρθρο 5του ν. 1868/1989 και 
όπως τελικά αντικαταστάθηκε η παράγραφος 2 του άρθρου 
17 του ν. 1756/1988 εκ νέου με την παράγραφο 4 του άρ¬ 
θρου 3 του ν. 2479/1997. 

β) Του άρθρου 25 παρ. 3 περ. α'του ν. 2812/2000 (Α' 67). 

γ) του άρθρου 29Ατου ν. 1558/1985 (Α' 137), όπως προ¬ 
στέθηκε με το άρθρο 27 του ν. 2081/1992 (Α' 154) και τρο¬ 
ποποιήθηκαν με το άρθρο 1 παρ. 2ατου ν. 2469/1997 (Α' 38). 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού. 

3) Την υπ’ αριθμ. 56568/28.5.2004 απόφαση του Υπουρ¬ 
γού Δικαιοσύνης (ΦΕΚ842/Β78.6.2004). 

4. Το υπ’ αριθμ. 339/3.6.2005 έγγραφο του Πρωτοδικείου 
Μυτιλήνης, αποφασίζουμε: 

Την δημοσίευση στην Εφημερίδα της Κυβερνήσεως της 
τροποποίησης του Κανονισμού Εσωτερικής Υπηρεσίας του 
Πρωτοδικείου Μυτιλήνης, όπως διαμορφώθηκε με την υπ’ 
αριθμ. 1/2005 απόφαση της Ολομέλειαςτου Πρωτοδικείου 
Μυτιλήνης, η οποία έχει ως εξής: 

Η Ολομέλεια του Πρωτοδικείου Μυτιλήνης: 

Αποφάσισε ομόφωνα: Τροποποιείτο άρθρο 3 του Δεύτε¬ 
ρου Κεφαλαίου του Κανονισμού της Εσωτερικής Υπηρε¬ 
σίας του Πρωτοδικείου Μυτιλήνης κατά το μέρος που αφο¬ 
ρά τον αριθμό των συνεδριάσεων του Μεταβατικού Μονο¬ 
μελούς Πλημμελειοδικείου στην έδρα του Ειρηνοδικείου 
Μύρινας Λήμνου, ως εξής: 


«Ορίζει σε έξι για κάθε δικαστικό έτος τον αριθμό συνε¬ 
δριάσεων του Μεταβατικού Μονομελούς Πλημμελειοδικεί¬ 
ου Μυτιλήνης στην έδρα του Ειρηνοδικείου Μύρινας Λή¬ 
μνου, ως ημέρες δε συνεδρίασης για τους μήνες Σεπτέμ¬ 
βριο, Απρίλιο, Μάιο και Ιούνιο, τη Δευτέρα και για το μήνα 
Νοέμβριο τη Δευτέρα και την Τετάρτη. 

Αποφασίστηκε και εκδόθηκε στην Μυτιλήνη στις 13 Μάΐ- 
ου 2005. 

ΟΙ ΠΡΟΕΔΡΟΙ ΟΙ ΔΙΚΑΣΤΕΣ Η ΓΡΑΜΜΑΤΕΑΣ 

1. Κ. Μακρής 1. Πολυξένη Κυπαρίσση Δ. Μπαρμπαρή 

2. Β. Θωμάτου Εισηγήτρια 

2. Χρυσή Γκουντουλάκη 

3. Ανδρέας Αγγελόπουλος 

4. Κωνσταντίνος Καλάίτζίδης 

5. Αθανάσιος Παπαπαναγιώτου 
Πρωτόδικες 

6. Απόστολος Μπουσουλέγκας 

Πάρεδρος Πρωτοδικείου 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 13 Ιουνίου 2005 

Ο Γ ενικός Γ ραμματέας 

ΠΑΝΑΓΙΩΤΗΣ ΠΑΝΟΥΡΗΣ 
-♦- 

Αριθ. 57800 (5) 

Τροποποίηση του Κανονισμού Εσωτερικής Υπηρεσίας του 

Πρωτοδικείου Καλαμάτας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α)Του άρθρου 17τουν. 1756/1988 «Κώδικας Οργανισμού 
Δικαστηρίων και κατάστασης Δικαστικών Λειτουργών», 
όπως αντικαταστάθηκε από το άρθρο 5 του ν. 1868/ 1989 
και όπως τελικά αντικαταστάθηκε η παράγραφος 2 του άρ¬ 
θρου 17 του ν. 1756/1988 εκ νέου με την παράγραφο 4 του 
άρθρου 3 του ν. 2479/1997. 

β) Του άρθρου 25παρ. 3 περ. α'του ν. 2812/2000 (Α' 67). 

γ) Του άρθρου 29Ατου ν. 1558/1985 (Α' 137), όπως προ- 
σετέθηκε με το άρθρο 27 του ν. 2081/1992 (Α' 154) και τρο¬ 
ποποιήθηκαν μετο άρθρο 1 παρ. 2ατου ν. 2469/1997 (Α' 38). 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού. 

3. Την υπ’ αριθμ. 56568/28.5.2004 απόφαση του Υπουρ¬ 
γού Δικαιοσύνης (ΦΕΚ842/Β78.6.2004). 

4. Το υπ’ αριθμ. 596/26.5.2005 έγγραφο του Πρωτοδι¬ 
κείου Καλαμάτας, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησηςτου Κανονισμού Εσωτερικής Υπηρεσίας του 
Πρωτοδικείου Καλαμάτας, όπως διαμορφώθηκε με την υπ’ 
αριθμ. 1/2005 απόφαση της Ολομέλειας του Πρωτοδικείου 
Καλαμάτας, η οποία έχει ως εξής: 

Η Ολομέλεια του Πρωτοδικείου Καλαμάτας: 

Αποφάσισε ομόφωνα: Να ορισθούν εμβόλιμοι δικάσιμοι. 

Πλέον των συνεδριάσεων του Τριμελούς Πλημμελειοδι¬ 
κείου Καλαμάτας δύο (2), οι εξής: Μία εμβόλιμος δικάσιμος 
του Τριμελούς Πλημμελειοδικείου Καλαμάτας την 30 Ιουνί¬ 
ου 2005, ημέρα Πέμπτη και μία την 27 Σεπτεμβρίου 2005, 
ημέρα Τρίτη. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Να προσδιορισθούν προς εκδίκαση στις συνεδριάσεις 
του Τριμελούς Πλημμελειοδικείου Καλαμάτας μόνο υποθέ¬ 
σεις κατ’ έφεση, συνολικού αριθμού 120 ανά συνεδρίαση εκ 
των οποίων 15 το πολύ υποθέσεις να είναι αυθαίρετα και οι 
υπόλοιπες Ταμεία και Κ. Ο. Κ. μόνο υποθέσεις για τις οποίες 
υπάρχει κίνδυνος παραγραφής. 

Κρίθηκε, αποφασίσθηκε και δημοσιεύθηκε στην Καλαμά¬ 
τα στις 10 Μάίου 2005. 

Η ΠΡΟΕΔΡΟΣ ΟΙ ΕΦΕΤΕΣ 

Π. Φωτοπούλου 1) Σωτηρία Αδαμοπούλου 

Πρόεδρος Πρωτοδικών 

2) Αντώνιος Αλαπάντας 

3) Χαράλαμπος Σεβαστίδης 

4) Θωμαή Κιμισκίδου 

Η ΓΡΑΜΜΑΤΕΑΣ 
X. Μαλαφέκα 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 13 Ιουνίου 2005 

Ο Γενικός Γραμματέας 
ΠΑΝΑΓΙΩΤΗΣ ΠΑΝΟΥΡΗΣ 
-Φ- 

Αριθ. Οικ.33274/2984 (6) 

Συγκρότηση Επιτροπής για υποβοήθηση των ενεργειών για 
εισαγωγή του Διεθνή Αερολιμένα Αθηνών (Δ.Α.Α.) στο 
χρηματιστήριο. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του άρθρου 29Ατου ν. 1558/1985 «Κυβέρνηση και Κυ¬ 
βερνητικά Όργανα», όπως αυτό προστέθηκε με το άρθρο 
27 του ν. 2801/1992 και αντικαταστάθηκε με την παράγρα¬ 
φο 2α του άρθρου 1 του ν. 2469/1997. 

β) Του άρθρου 13 «Εκπόνηση μελετών από το Υπουργείο 
Μεταφορών και Επικοινωνιών» του ν. 2578/1998, όπως τρο¬ 
ποποιήθηκε με την παράγραφο 1 του άρθρου 10 του ν. 
2801/2000 και το άρθρο 48 του ν. 2963/2001. 

γ) Του π. δ. 293/1999 «Οργανισμός του Υπουργείου Με¬ 
ταφορών και Επικοινωνιών», όπως τροποποιήθηκε με τα 
π.δ. 100/2002 και 59/2003 και ισχύει σήμερα. 

2. Την ανάγκη εξέτασης και διερεύνησης της βέλτιστης 
οικονομικής αξιοποίησης του Διεθνούς Αερολιμένα Αθηνών 
(ΔΑΑ) και άλλων αεροδρομίων της Ελλάδας. 

3. Το γεγονός ότι από την εφαρμογή των διατάξεων της 
απόφασης αυτής δεν προκαλείται ουδεμία δαπάνη, απο¬ 
φασίζουμε: 

I. Συγκροτούμε στο Υπουργείο Μεταφορών και Επι¬ 
κοινωνιών Επιτροπή με αντικείμενα: 

ί. Την αξιολόγηση εναλλακτικών λύσεων για την άντληση 
πόρων που σχετίζονται με τις δραστηριότητες του ΔΑΑ και 
άλλων αεροδρομίων. 

II. Τη διαμόρφωση των εισηγήσεων για τη νομική και χρη¬ 
ματοοικονομική διάρθρωση του σχήματος που θα επιλεγεί. 

III. Συνεργασία και καθοδήγηση εμπειρογνωμόνων και 
χρηματοοικονομικών συμβούλων στην περίπτωση που 
απαιτηθούν. 


ιν. Υποστήριξη στη διαπραγμάτευση για την αναθεώρηση 
της σύμβασης του αεροδρομίου, και 

ν. Οποιοδήποτε άλλο σχετικό θέμα με την οικονομική 
αξιοποίηση των αεροδρομίων. 

2. Ορίζουμε ως μέλη αυτής τους εξής: 

α) Δρ. Γεώργιο Τζοβλά, Ειδικό Επιστήμονα του Υπουργεί¬ 
ου Εθνικής Άμυνας, αποσπασμένο στο Πολιτικό Γ ραφείο 
του Υπουργού Μεταφορών και Επικοινωνιών. 

β) Δημήτρη Τσαμπούλα, Αναπληρωτή Καθηγητή του 
Ε.Μ.Π. 

γ) Διονύσιο Χιόνη, Καθηγητή του Δ.Π.Θ. 

δ) Άγγελο Ανδρουλιδάκη, Δικηγόρο. 

ε) Σωτήρη Τζούμα, υπάλληλο του Ο.Τ.Ε., αποσπασμένο 
στο Υπουργείο Μεταφορών και Επικοινωνιών. 

Πρόεδρος και συντονιστής Επιτροπής ορίζεται ο Γεώρ¬ 
γιος Τζοβλάς. 

3. Το έργο της παραπάνω επιτροπής θα παραδοθεί στον 
Υπουργό και Γενικό Γραμματέα του Υπουργείου Μεταφο¬ 
ρών και Επικοινωνιών σε έντυπη και ηλεκτρονική μορφή, το 
αργότερο σε έξι (6) μήνες από την ημερομηνία δημοσίευ¬ 
σης της παρούσας στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδατης Κυ¬ 
βερνήσεως. 

Παπάγου, 31 Μάίου 2005 

Ο ΥΠΟΥΡΓΟΣ 

ΜΙΧΑΛΗΣΚ. ΛΙΑΠΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στο ΦΕΚ 1566/Β720.10.2004 τεύχος Β', που δημοσιεύθη¬ 
κε η υπ’ αριθμ. 3112/30.9.2003 απόφαση του Γ ενικού Γ ραμ- 
ματέα Περιφέρειας Ανατ. Μακεδονίας - Θράκης και αφορά 
την απόκτηση Ελληνικής Ιθαγένειας της ομογενούς Ζακα- 
ριάν Ζένια συζ. Χαλάττο γένος Σαριμαχμούντοβ Στεφάν και 
της Μάρφας Αμίροβα και εξελληνισμός του ονοματεπωνύ¬ 
μου της, επιφέρεται η εξής διόρθωση: 

Από το εσφαλμένο «3112/30.9.2003 απόφασης του Γενι¬ 
κού Γραμματέατης Περιφέρειας Ανατ. Μακεδονίας - Θρά¬ 
κης», στο σωστό «3106/30.9.2003 απόφασης του Γενικού 
Γραμματέα της Περιφέρειας Ανατ. Μακεδονίας - Θράκης». 

(Απάτην Περιφέρεια Ανατ. Μακεδονίας-Θράκης) 

-♦- 

( 8 ) 

Στο ΦΕΚ 744/Β72.6.2005 που δημοσιεύθηκε η υπ’ αριθμ. 
426/18.5.2005 απόφαση του Γενικού Γραμματέα Περιφέ¬ 
ρειας Ανατ. Μακεδονίας - Θράκης και αφορά την απόκτηση 
Ελληνικής Ιθαγένειας της ομογενούς Αφανάσοβα Όλγας 
συζ. Ηρακλή το γένος Πολιχρόνοβ Σπυρίδων καιτης Σοφίας 
και εξελληνισμός της επωνύμου της, από Αφανάσοβα σε 
Αθανασιάδου, επιφέρεται η εξής διόρθωση: 

Από το εσφαλμένο «Αφανάσοβα Όλγα συζ. Ηρακλή το γέ¬ 
νος Πολιχρόνοβ Σπυρίδων καιτης Σοφίας και εξελληνισμός 
της επωνύμου της, από Αφανάσοβα σε Αθανασιάδου», στο 
σωστό «Αφανάσοβα Όλγα χήρα Ηρακλή θυγ. Πολιχρόνοβ 
Σπυρίδων και της Σοφίας και εξελληνισμός της επωνύμου 
της, από Αφανάσοβα σε Αθανασιάδου». 

(Από την Περιφέρεια Ανατ. Μακεδονίας-Θράκης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




